                       
NJOFTIM PËR VENDE TË LIRA PUNE
Në zbatim të Ligjit Nr. 10164 datë 15/10/2009, “Për Autoritetin Rrugor Shqiptar”, Vendimit të Këshillit të Ministrave Nr.757, datë 13/12/2024”Për disa ndryshime në Vendimin Nr.276, datë 16/05/2018, të Këshillit të Ministrave ‘Për miratimin e  mënyrës së organizimit, të strukturës, organikës dhe statutit të Autoritetit Rrugor Shqiptar’”, të ndryshuar dhe Rregullores së Brendshme Nr.7493/2, datë 04/09/2018, miratuar me Vendim Bordi Nr.10, datë 04/09/2018,të ndryshuar, konkretisht neni 16 “Kërkesa të përgjithshme për të qenë punonjës i ARRSH” dhe neni 17 “Kërkesa specifike dhe proçedura e pranimit në punë si punonjës i Autoritetit”:
A:Numri i vendeve vakante në pozicionet:
Specialist (Operator Salle)                                                            1(nje) vend
B: Kërkesat e përgjithshme,
Që duhet të plotësojnë kandidatët për punësim si personel administrativ në Autoritetin Rrugor Shqiptar janë:
1. Të kenë shtetësinë shqiptare.
2. Të gëzojnë zotesi të plotë për të vepruar.
3. Të përmbushë kërkesat  për  llojin dhe nivelin arsimor, si dhe të zotërojë aftësitë profesionale të domosdoshme, për vendin përkatës të punës sipas kritereve të miratuara.
4. Të jenë  të aftë për punë.
5. Të mos jenë të dënuar me një vendim gjykate të formës së prerë.
6. Të mos jenë  ortakë apo aksionare të subjekteve të cilat kanë kontrata të lidhura me ARRSH-në.
7. Të mos jenë punonjës me kohë të pjesshme apo të plotë në subjektet me aktivitet privat në fushën e ndërtimit të cilat kanë kontrata të lidhura me ARRSH-në.
8. Të   gëzojnë   integritet   moral   dhe   profesional   dhe   për   të   cilët  të   mos  jetë   marrë masa  disiplinore për cenim te rregullave te etikes.
9. Të mos kenë lidhje familjare me anëtaret e Bordit apo me  punonjës  të  tjerë  të administratës,  me  të  cilët  kanë lidhje  hierarkie.
10. Personat që kandidojnë për pozicionin përgjegjes sektori, duhet të kenë edhe të paktën 2 -vite eksperiencë pune.
11. Personat që kandidojnë për pozicionin Drejtor Drejtorie duhet të kenë edhe të paktën 5- vite eksperiencë pune.



C:Kërkesa  specifike /kriteret  sipas pozicionit 
Drejtoria e Qendrës Kombëtare të Monitorimit të Trafikut (QKMT) do të operojë levizjen e trafikut në rrugët kombëtare, imazhet në kohë reale të kushteve të trafikut, duke kordinuar në të njëjtën kohë veprimet me policinë dhe ekipet e tjera të zbatimit të ligjit dhe reagimin emergjent ndaj incidenteve/aksidenteve rrugore.
-QKMT do të funksionojë 24/7.
-Programi ditor zgjat tetë (8) orë me përjashtim të gjysmë ore për dorëzim. 
-Do të ketë turne tre ditore me staf të plotë: 6:00 – 14:00, 14:00 – 22:00, 22:00 – 6:00.
-Do të ketë një turn (1) natë me staf të reduktuar: 22:00 – 06:00.
-Në turnin e natës, është e pranueshme që një Operator Trafiku të mbulojë më shumë se një rajon.
[bookmark: _Toc83208300]Specialist (Operator Salle) 
Operatori duhet të monitorojë funksionet e caktuara të ITS, të përgatisë ngjarje të planifikuara me ndikim në trafik dhe t'u përgjigjet incidenteve të trafikut
Përgjegjësitë:
· Monitorimi i nënsistemeve të ITS.
· Monitorimi i trafikut nëpërmjet funksionit të caktuar të ITS.
· Monitorimi dhe menaxhimi i alarmeve të sistemit në funksionin e caktuar të ITS (manual dhe i automatizuar).
· Konfirmon / refuzon alarmet e nënsistemit duke përdorur listën e alarmeve QKMT.
· Verifikon dhe trajton  incidentet/ngjarjet.
· Siguron statistika dhe raportime për nënsistemet e tij të caktuara të ITS.
· Aftësia për të marrë / mos marrë masa të kontrollit të trafikut në rast incidentesh / ngjarjesh.

Aftësitë e kërkuara:
· Diplomë universitare, Master profesional, master shkencor në shkenca të ndryshme.
· Njohuri të mira të gjuhës angleze dhe shqipe.
· [bookmark: _GoBack]Njohuri të sistemit operativ Windows.
· Njohuri të mjeteve të Office dhe shfletuesve të internetit.
· Njohuri të programimit të kontrollorëve, kamerave, detektorëve dhe pajisjeve të tjera në QKMT dhe në site.

D: Dokumentat  për dorëzim
Kandidatët duhet të dorëzojnë pranë Drejtorisë së Shërbime të Brendshme të Autoritetit Rrugor Shqiptar Tiranë këto dokumente:
1. Curriculum Vitae ( në formatin Europass)
2. Diplomë universitare dhe/ose masteri e noterizuar
3. Listë notash e noterizuar
4. Librezën e punës (nëse ka)
5. Librezën e sigurimit shoqëror e shëndetësor (nëse ka)
6. Vërtetim shëndetësor nga Komisioni Mjeko-Ligjor
7. Fotokopje ID
8. Adresën e vendbanimit ose ndonjë dokument tjetër të nevojshëm sipas specifikës së vendit të punës.
9. Dëshmi penaliteti
10. Dëshmi të ndryshme kualifikimi. 
*Mungesa e një prej dokumentacioneve të kërkuara më sipër, sjell s’kualifikim të kandidatit.
Dokumentacioni i dorëzuar nuk do të kthehet mbrapsht, pasi bëhet pjesë e arkivës së Institucionit.
Kandidatët e interesuar, duhet të dorëzojnë dokumentacionin e kërkuar në Sektorin e Arkivë- Protokollit, në Autoritetin Rrugor  Shqiptar (Adresa: Rruga e Sami Frashëri, Nr.33 Tiranë)
Afati i dorëzimit të dokumentacionit: 22/10/2026-30/10/2026  (7 ditë).
Përzgjedhja e kandidatit fitues do të bëhet nëpërmjet konkurrimit me dosje dhe me intervista të drejtpërdrejta. Për çdo paqartësi mund të dërgohet email në adresën info@arrsh.gov.al

E: Mënyra e vlerësimit:
Në lidhje me dokumentacionin e dorëzuar kandidatët do të vlerësohen për përvojën, trajnimet apo kualifikimet e lidhura me fushën.
Në lidhje me intervistën e punës kandidatët do të vlerësohen për njohuritë, aftësitë, kompetencën në lidhje me përshkrimin e pozicionit të punës; Eksperiencën e tyre të mëparshme; motivimin, aspiratat dhe pritshmërinë e tyre për karrierën.
Vetëm kandidatët e përzgjedhur do të kontaktohen. Nëse nuk merret përgjigje brenda 5 ditëve nga mbyllja e afatit të aplikimit kandidati aplikues për vendin vakant nuk është përzgjedhur.                                                                                                                                                                                                                                                                                                                                                                                                                                                                                                                                                                                                                       

